**Ministru kabineta noteikumu projekta „Īslaicīgu profesionālo pakalpojumu sniegšanas kārtība Latvijas Republikā reglamentētā profesijā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Īslaicīgu profesionālo pakalpojumu sniegšanas kārtība Latvijas Republikā reglamentētā profesijā” (turpmāk – noteikumu projekts) izstrādāts, pamatojoties uz Eiropas Parlamenta un Padomes 2013. gada 20. novembra Direktīvu Nr. 2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr. 1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (turpmāk – Direktīva 2013/55/ES).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā ir Ministru kabineta 2009. gada 28. jūlija noteikumi Nr. 818 „Noteikumi par īslaicīgu profesionālo pakalpojumu sniegšanu Latvijas Republikā reglamentētā profesijā” (turpmāk – noteikumi Nr. 818). Direktīvas 2013/55/ES tiesību normas, kuras atbilst noteikumu projekta tvērumam, pamatoti būtu noteikt ar grozījumiem noteikumos Nr. 818, tomēr, tā kā šajā gadījumā kopējais grozījumu apjoms pārsniegtu ½ no noteikumos Nr. 818 ietvertajām normām, jo noteikumu projektā veikta noteikumu Nr. 818 vairāku punktu redakcionāla precizēšana, saskaņā ar Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 140. punktu, projekts ir sagatavots nevis kā grozījumi noteikumos Nr. 818, bet jauns noteikumu projekts, paredzot, ka noteikumi Nr. 818 zaudēs spēku. Īslaicīgu profesionālo pakalpojumu sniegšanas reglamentētās profesijās pamatprincipus nosaka likuma “Par reglamentētajām profesijām un profesionālās kvalifikācijas atzīšanu” (turpmāk − reglamentēto profesiju likums) 42. pants. Cita starpā, reglamentēto profesiju likuma ceturtajā daļā ir noteikts, ka īslaicīgu profesionālo pakalpojumu sniedzējam reglamentētajā profesijā Latvijas Republikā ir tādas pašas tiesības un pienākumi pakalpojumu sniegšanā kā Latvijas Republikas iedzīvotājiem, kuri veic pastāvīgu profesionālo darbību attiecīgajā reglamentētajā profesijā. Tādējādi īslaicīgu profesionālo pakalpojumu saņēmēji ir aizsargāti pret riskiem, kādi varētu rasties pakalpojumu sniedzēju nepietiekamas profesionālās kvalifikācijas dēļ.Noteikumu projekta mērķis ir pārņemt Direktīvas 2013/55/ES tiesību normas, kas attiecas uz īslaicīgu profesionālo pakalpojumu sniegšanu. Uzsākot sniegt īslaicīgus pakalpojumus, pretendentam institūcijā, kas izsniedz profesionālās kvalifikācijas atzīšanas apliecības (turpmāk – atzīšanas institūcija) ir jāiesniedz deklarāciju par īslaicīgu profesionālo pakalpojumu sniegšanu, un tā ir jāatjauno, ja mainījušās kādas ziņas vai pagājis gads kopš deklarācijas iesniegšanas un persona vēlas turpināt sniegt īslaicīgus pakalpojumus. Noteikumos nr. 818 ir noteikta deklarācijā sniedzamā informācija un tai pievienojamie dokumenti. Noteikumu projektā ir noteikta deklarācijas forma kā veidlapa ar mērķi īslaicīgo profesionālo pakalpojumu sniegšanas pretendentam padarīt labāk pārskatāmas prasības iesniedzamajai informācijai un pievienojamiem dokumentiem. Noteikumu projekts saskaņā ar Direktīvas 2013/55/ES prasībām paredz, ka īslaicīgu pakalpojumu sniedzēja izglītību un profesionālo kvalifikāciju atzīšanas institūcija drīkst pārbaudīt tikai tajās profesijās, kas saistītas ar pacientu veselību un drošību un kurās profesionālās kvalifikācijas atzīšanai nepiemēro speciālo profesionālās kvalifikācijas atzīšanas sistēmu. Atzīšanas institūcija, saņemot pretendenta deklarāciju par īslaicīgu pakalpojumu sniegšanu šajās profesijās un konstatējot, ka pretendenta iegūtā izglītība un profesionālā kvalifikācija būtiski atšķiras iegūtās izglītības satura, ilguma, līmeņa ziņā no prasībām, kas izvirzītas profesionālajai darbībai reglamentētajā profesijā Latvijā, nosaka kvalifikācijas pārbaudi. Kvalifikācijas pārbaudi var veikt gan atzīšanas institūcija pati, gan iesaistīt kādu citu institūciju, piemēram, izglītības iestādi. Lēmums par atļaujas izdošanu īslaicīgu profesionālo pakalpojumu sniegšanai Latvijas Republikā reglamentētā profesijā ir administratīvs akts un to var apstrīdēt un pārsūdzēt Administratīvā procesa likumā noteiktajā kārtībā. Ja īslaicīgi pakalpojumi tiks sniegti profesijā, kas pretendenta mītnes valstī nav reglamentēta, personai ir jāpierāda vismaz vienu gadu ilga profesionālā darbība šajā profesijā pēdējo desmit gadu laikā. Pretendenta profesionālās pieredzes ilgums un veids ir jāapliecina arī tajos gadījumos, ja īslaicīgi pakalpojumi tiks sniegti profesijā, kas atbilst ekonomiskās darbības jomai, kas noteikta Ministru kabineta 2005.gada 24.maija noteikumos Nr.350 “Noteikumi par profesionālās kvalifikācijas atzīšanu, pamatojoties uz profesionālās pieredzes ilgumu un veidu atsevišķās ekonomiskās darbības jomās”. Saņemot atkārtotu deklarāciju, atzīšanas institūcijai ir jāizvērtē, vai pakalpojumi arvien vēl ir īslaicīgi un gadījuma rakstura, vai arī personas darbība pielīdzināma pastāvīgai profesionālajai darbībai, kas nozīmētu profesionālās kvalifikācijas atzīšanu un citu uzraudzības kārtību.Noteikumu projekts paredz pienākumu atzīšanas institūcijai informēt profesionālās kvalifikācijas atzīšanas koordinatoru, par izsniegto atļauju skaitu, kurš, izpildot Direktīvas 2013/55/ES prasības, apkopoto informāciju nosūtīs Eiropas Komisijai.Lai nodrošinātu informāciju par īslaicīgu profesionālo pakalpojumu sniegšanas uzsākšanas kārtību, atzīšanas institūcijām šī informācija ir jāpublicē savās interneta vietnēs.Noteikumu projekta informatīvajā atsaucē uz Eiropas Savienības direktīvām ir iekļauta atsauce uz Eiropas Parlamenta un Padomes 2005. gada 7. septembra Direktīvu 2005/36/EK par profesionālo kvalifikāciju atzīšanu (turpmāk – Direktīva 2005/36/EK) un Direktīvu 2013/55/ES.   |
| 3. | Projekta izstrādē iesaistītās institūcijas | Izglītības un zinātnes ministrija (turpmāk – ministrija). |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais attieksies uz atzīšanas institūcijām, personām, kas ieguvušas profesionālo kvalifikāciju Eiropas Ekonomiskās zonas valstīs ārvalstīs un pretendē uz īslaicīgu profesionālo pakalpojumu sniegšanu reglamentētā profesijā Latvijā.  |
|  2.  | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētais tiesiskais regulējums nedaudz palielina kopējo administratīvo slogu atzīšanas institūcijām un personām, kas pretendē uz īslaicīgu profesionālo pakalpojumu sniegšanu reglamentētā profesijā, jo atsevišķas normas ir atvieglotas un padarītas ērtākas lietotājiem, bet ir noteiktas vairākas jaunas prasības atbilstoši Direktīvai 2013/55/ES. Atzīšanas institūcijai vienu reizi gadā ministrijai, kas pilda profesionālās kvalifikācijas atzīšanas koordinatora pienākumus, jāiesniedz pārskats par saņemto deklarāciju īslaicīgu pakalpojumu sniegšanai un par izdoto atļauju sniegt īslaicīgu pakalpojumus skaitu, kas nedaudz palielinās administratīvo slogu. |
| 3. | Administratīvo izmaksu monetārs novērtējums | Administratīvo izmaksu monetārs novērtējums prasībai atzīšanas institūcijai ik gadu iesniegt pārskatu par saņemto deklarāciju īslaicīgu pakalpojumu sniegšanai un par izdoto atļauju sniegt īslaicīgu pakalpojumus skaitu aprēķināts pēc šādas formulas: C = (f x l) x (n x b), kurC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības; b – cik bieži gada laikā projekts paredz informācijas sniegšanu.f - pieņemot, ka strādājošo mēneša vidējā bruto darba samaksa sabiedriskajā sektorā ir 855 *euro* (2015. g.)[[1]](#footnote-1), darba atalgojums ir 5,09 *euro* / stundā, ņemot vērā, ka vidēji mēnesī ir 21 darba diena, kas veido 168 stundas;l – 1 stunda;n – institūciju skaits 32, saskaņā ar Ministru kabineta 2006. gada 31. oktobra noteikumiem Nr. 886 „[Noteikumi par institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās](http://likumi.lv/ta/id/147108-noteikumi-par-institucijam-kas-izsniedz-arvalstis-iegutas-profesionalas-kvalifikacijas-atzisanas-apliecibas-reglamentetajas-pro...)” (turpmāk – noteikumi Nr. 886);b – 1 reizi gadā. C = 162, 88 *euro.*Atzīšanas institūcijai maksimāli nepieciešamais laiks iesniegto materiālu sākotnējai pārbaudei un izskatīšanai reglamentētājās profesijās, kurās var noteikt kvalifikācijas pārbaudi, ir 8 stundas, jo jāņem vērā, ka atzīšanas institūcijām ir pieejama iekšējā tirgus informācijas sistēma (IMI sistēma), kas ļauj viegli sazināties ar īslaicīgu pakalpojumu sniedzēja mītnes zemes kompetentajām institūcijām un iegūt visu nepieciešamo informāciju. Administratīvo izmaksu monetārs novērtējums īslaicīgu pakalpojumu sniedzēja iesniegto materiālu pārbaudei un izskatīšanai reglamentētajās profesijās, kurās var noteikt kvalifikācijas pārbaudi, aprēķināts pēc šādas formulas: C1 = (f1 x l1) x (n1 x b1), kurC1 – informācijas pārbaudes pienākuma radītās izmaksas jeb administratīvās izmaksas;f1 – finanšu līdzekļu apjoms, kas nepieciešams, lai nodrošinātu projektā paredzētā informācijas pārbaudes pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l1 – laika patēriņš, kas nepieciešams, lai veiktu iesniegto materiālu pārbaudi;n1 – subjektu skaits, uz ko attiecas projektā paredzētās informācijas sniegšanas prasības; b1 – vidējais gadījumu skaits gadā.f1 - pieņemot, ka strādājošo mēneša vidējā bruto darba samaksa sabiedriskajā sektorā ir 855 *euro* (2015. g.)[[2]](#footnote-2), darba atalgojums ir 5,09 *euro* / stundā, ņemot vērā, ka vidēji mēnesī ir 21 darba diena, kas veido 168 stundas;l1 – 8 stundas;n1 – institūciju skaits 1;b1 – 2 reizes gadā (vidējais rādītājs, ņemot vērā, ka, piemēram, spridzinātāja reglamentētajā profesijā pēdējos gados nav bijis neviens īslaicīgo profesionālo pakalpojumu sniegšanas gadījums). C1 = (5,09 x 8) x (1 x 2) = 81,44 *euro*  |
| 4. | Cita informācija | Nav.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktuprojekti | Nepieciešami grozījumi reglamentēto profesiju likumā, paredzot, ka institūcijai, kas izsniedz profesionālās kvalifikācijas atzīšanas apliecības, ir tiesības pieņemt lēmumu izdot atļauju sniegt īslaicīgus profesionālos pakalpojumus attiecībā uz daļu no reglamentētās profesijas profesionālajām darbībām, kā arī to atteikt, ja šādu lēmumu pamato būtisku sabiedrības interešu aizskārums. Šajā likumprojektā ir nepieciešams noteikt arī deleģējumu Ministru kabinetam noteikt maksu par deklarācijas par īslaicīgu pakalpojumu sniegšanu reglamentētajā profesijā izskatīšanu un kvalifikācijas pārbaudes veikšanu. Lai nodrošinātu reglamentēto profesiju likuma normu un citu tiesību aktu savstarpēju atbilstību, reglamentēto profesiju likumā ir jāparedz 40. panta trešajā daļā noteikto ierobežojumu neattiecināšanu uz 3. panta piektās daļas 6.punktā noteikto prasību izpildi apliecinošiem dokumentiem.Likumprojekts par grozījumiem reglamentēto profesiju likumā tiks iesniegts Ministru kabinetā līdz 2017.gada 31. maijam saskaņā ar Ministru kabineta 2016. gada 20. decembra lēmumu (prot.Nr.69, 23.§). |
| 2. | Atbildīgā institūcija | Ministrija.  |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek pārņemta Direktīva 2013/55/ES.Saskaņā ar Direktīvas 2013/55/ES 3. panta 1.punktu dalībvalstu normatīvajiem un administratīvajiem aktiem, kas vajadzīgi, lai izpildītu šīs direktīvas prasības, jāstājas spēkā līdz 2016. gada 18. janvārim. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar projektu tiek pārņemta Direktīva 2013/55/ES, kā arī atsevišķas normas no Direktīvas 2005/36/ES. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2013/55/ES 1.panta 5) daļa (par Direktīvas 2005/36/EK 4.d panta 6. punktu)  | Noteikumu projekta 2.2. apakšpunkts  | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1.panta 7) daļa a) punkts(par Direktīvas 2005/36/EK 7. panta 2. punkta e) apakšpunktu) | Noteikumu projekta 4.6. apakšpunkts  | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1.panta 6) daļa (par Direktīvas 2005/36/EK 5. panta 1. punkta b) apakšpunktu) Direktīvas 2013/55/ES 1.panta 7) daļa a) punkts(par Direktīvas 2005/36/EK 7. panta 2. punkta d) apakšpunktu)  | Noteikumu projekta 4.7. apakšpunkts  | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1.panta 7) daļa a) punkts(par Direktīvas 2005/36/EK 7. panta 2. punkta f) apakšpunktu)  | Noteikumu projekta 4.8. apakšpunkts   | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1.panta 7) daļa a) punkts(par Direktīvas 2005/36/EK 7. panta 2. punkta g) apakšpunktu)  | Noteikumu projekta 4.9.1. apakšpunkts   | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1.panta 7) daļa b) punkts(par Direktīvas 2005/36/EK 7. panta 2.a punkta d) apakšpunktu) Direktīvas 2013/55/ES 1.panta 44) daļa a), b) punkts(par Direktīvas 2005/36/EK 56. panta 2., 2.a punktu)  | Noteikumu projekta 9. punkts   | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1. panta 7) daļa c) punkts(par Direktīvas 2005/36/EK 7. panta 4. punkta ceturtās daļās pirmo teikumu)  | Noteikumu projekta 12., 13., 14. punkts | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1. panta 7) daļa c) punkts(par Direktīvas 2005/36/EK 7. panta 4. punkta piekto daļu)  | Noteikumu projekta 12. punkts  | Tiks ieviesta pilnībā | Neparedzēs stingrākas prasības. |
| Direktīvas 2005/36/EK 5. panta 2. punkta otrais teikums | Noteikumu projekta 20. punkts  | Tiks ieviesta pilnībā | Neparedzēs stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Direktīvas 2013/55/ES 1. panta 7) daļas a), b) punkti noteic dalībvalstij rīcības brīvību pieprasīt īslaicīgu profesionālo pakalpojumu sniegšanas pretendentam iesniegt vairākus dokumentus, noteikumu projektā šie dokumenti ir iekļauti iesniedzamo dokumenti sarakstā;c) punkts noteic dalībvalstij rīcības brīvību pārbaudīt pakalpojumu sniedzēja profesionālo kvalifikāciju pirms pakalpojumu pirmās sniegšanas. Noteikumu projekts 1. pielikumā noteic reglamentētās profesijas, kas skar sabiedrības veselību vai drošību un kurās var tikt veikta pakalpojuma sniedzēja kvalifikācijas pārbaude pirms pirmās pakalpojumu sniegšanas reizes. Latvijā ir paredzēts šīs tiesības izmantot, lai tiktu gūta pilnīga pārliecība par īslaicīgu profesionālo pakalpojumu sniedzēja personību un prasībām atbilstošo kvalifikāciju.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Citas tiesību normas, kas izriet no  Direktīvas 2005/36/EK un Direktīvas 2013/55/ES, ir iekļautas reglamentēto profesiju likumā un uz šī likuma pamata izdotajos tiesību aktos. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts ministrijas tīmekļa vietnē pēc tā izsludināšanas Valsts sekretāru sanāksmē.  |
| 2. | Sabiedrības līdzdalība projekta izstrādē | 2016.gada 21.janvārī ministrija izsūtīja vēstuli nr. 01-17e/256 ministrijām un atzīšanas institūcijām ar lūgumu sniegt viedokli par nepieciešamību iekļaut to pārraudzībā esošās reglamentētās profesijas to profesiju skaitā, kuras uzskatāmas par tādām, kurās nekvalificēts īslaicīgu profesionālo pakalpojumu sniedzējs var apdraudēt pakalpojumu saņēmēja veselību un drošību.Noteikumu projektā iekļautās nostādnes tika apspriestas informatīvajā seminārā atzīšanas institūcijām, kas notika ministrijā 2016. gada 22. septembrī. |
| 3. | Sabiedrības līdzdalības rezultāti |  Izteiktie iebildumi un priekšlikumi iespēju robežās ir ņemti vērā noteikumu projektā. Noteikumu projekta 1.pielikumā iekļauto profesiju saraksts ir sastādīts pēc konsultācijām ar nozaru ministrijām. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Projektā noteiktais attieksies uz:1. Atzīšanas institūcijām saskaņā ar noteikumiem Nr. 886;
2. personām, kas veic pastāvīgu profesionālo darbību ārvalstīs un pretendē uz īslaicīgu pakalpojumu sniegšanu Latvijā reglamentētajā profesijā.
 |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Noteikumu projektā paredzētās izmaiņas īslaicīgo profesionālo pakalpojumu reglamentētājās profesijās sniegšanas kārtībā neizraisīs izmaiņas iesaistīto institūciju struktūrā.  |
| 3. | Cita informācija | Nav. |

Anotācijas III sadaļa – noteikumu projekts šo jomu neskar.

Izglītības un zinātnes ministrs Kārlis Šadurskis

Vizē:

Valsts sekretāra vietnieks –

Politikas iniciatīvu un attīstības departamenta direktore,

valsts sekretāra pienākumu izpildītāja Gunta Arāja

09.032017. 15:20

2521

I.Stūre, 67047899

Inese.Sture@izm.gov.lv

1. http://data.csb.gov.lv/pxweb/lv/Sociala/Sociala\_\_ikgad\_\_dsamaksa/DS0010\_euro.px/table/tableViewLayout1/?rxid=cdcb978c-22b0-416a-aacc-aa650d3e2ce0 [↑](#footnote-ref-1)
2. http://data.csb.gov.lv/pxweb/lv/Sociala/Sociala\_\_ikgad\_\_dsamaksa/DS0010\_euro.px/table/tableViewLayout1/?rxid=cdcb978c-22b0-416a-aacc-aa650d3e2ce0 [↑](#footnote-ref-2)